internet vaartha 163 Views
మొహాలీ : స్టార్‌ క్రికెటర్‌ కోహ్లీకి కోపం వచ్చింది. ఆయన సోషల్‌ మీడియా పైన ఆగ్రహం వ్యక్తం చేశాడు. బాలీవుడ్‌ నటి, తన ప్రియురాలు అనుష్క శర్మను సోషల్‌ మీడియాలో పదే పదే టార్గెట్‌ చేసుకోవడంపై కోహ్లీ మండిపడ్డాడు. కోహ్లీ ఇటీవల అనుష్కశర్మకు దూరమైనట్లుగా వార్తలు వచ్చిన సంగతి తెలిసిందే. ఇటీవల కోహ్లీ బాగా ఆడుతున్నాడు. అనుష్క ప్రేమలో ఉన్నప్పుడు కోహ్లా బాగా ఆడలేదని, ఇప్పుడు బాగా ఆడతున్నాడని సోషల్‌ మీడియాలో జోరుగా స్పందిస్తున్నారు. అనుష్కశర్మ లేకపోవడం వల్లే కోహ్లీ బాగా ఆడుతున్నాడని సెటైర్లు వేస్తున్నారు. దీనిపై కోహ్లీ ఈ రోజు ఘాటుగా స్పందించాడు. అదే పనిగా అనుష్క శర్మను టార్గెట్‌ చేసుకోవడం సిగ్గుచేటు. కొంతైనా దయ ఉండాలి. ఆమె తనకు ఎప్పుడూ పాజిటివ్‌ అని ట్వీట్‌ చేశాడు. అంతేకాదు,అనుష్కను టార్గెట్‌ చేసుకుంటున్నందు వల్ల షేమ్‌ అంటూ ఒక ఇమేజ్‌ పోస్ట్‌ చేశాడు. అనుష్కపట్ల సోషల్‌ మీడియాలో ఇష్టారీతిలో మాట్లాడే వారు కొంచమైనా దయ, జాలి కలిగి ఉండాలని కోహ్లీ అభిప్రాయపడ్డాడు. ఇలా ఇష్టం వచ్చినట్లు అంటే వారి కుటుంబ సభ్యులు ఎలా ఫీల్‌ అవుతారో ఆలోచించాలని సూచించాడు. అనుష్కశర్మను పదే పదే టార్గెట్‌ చేసుకోవడం సరికాదని పేర్కొన్నాడు.